Пенчо Славейков
Вечерни сенки несетно…

chitanka.info

Вечерни сенки несетно

в сянка една се сляха;

тънат и глъхнат звуци

во тишината плаха.

Песен отнейде се чува —

песен ли, стон ли сепнат?…

Приказка тъмна липите

тъмно в тъмата шепнат.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.